#### ✅ Какво е „Hub”❓


Smart Home хъбовете са малки устройства, които се включват в домашния рутер. Макар да нямат внушителна визия, те са всъщност мозъкът на един умен дом. Два популярни хъба са SmartThings и Wink. Те комуникират с устройствата в дома ви, свързвайки ги помежду си и с интернет. Голямото предимство на хъбовете е, че ви позволява да автоматизирате повече умни джаджи в своя дом. Можете да програмирате интелигентното осветление да се включва, когато охранителните камери открият нарушение на периметъра. Хъбовете ви позволяват също да контролирате всички съвместими устройства в рамките на едно приложение. Така че вместо да превключвате между приложенията на Philips Hue, Arlo и Nest в телефона си, можете да ги контролирате в рамките на едно приложение: SmartThings.